Քաղաքապետը 2015թ.-ի հունվարի 1-ից կբարձրացնի նաեւ իր աշխատավարձը. ներկայիս 230,000 հազար դրամի փոխարեն Ա. Վարոսյանը կստանա 290 հազար դրամ: 2015թ.-ի սեպտեմբերի 11-ին լրանում է Արտավազդ Վարոսյանի պաշտոնավարման 4 տարին, եւ Ալավերդիում տեղի են ունենալու քաղաքապետի ընտրություններ: Ընտրության նախաշեմին Ա. Վարոսյանը 2015թ.-ի բյուջեում սոցիալապես անապահով մարդկանց կրճատումների հաշվին աննախադեպ բարձրացումներ է նախատեսել քաղաքապետարանի աշխատակազմի աշխատավարձերում: Նա քաղաքապետի տեղակալ Արթուր Վարոսյանի եւ աշխատակազմի քարտուղար Անուշ Էվոյանի 170 հազար դրամ աշխատավարձերն առաջարկեց հունվարի 1-ից սահմանել 230 հազար դրամ: Քաղաքապետի խորհրդական Ռաֆիկ Միքայելյանի աշխատավարձը` 150 հազար դրամից կդառնա 210,000 դրամ: Քաղաքապետարանի բաժինների պետերի 140,000 դրամ աշխատավարձը` 200,000 դրամ: Կբարձրացվեն նաեւ քաղաքապետարանի գլխավոր եւ 1-ին կարգի մասնագետների աշխատավարձերը: